2013.gada Noteikumi Nr.

Rīgā (prot. Nr. .§)

**Grozījumi Ministru kabineta 2010.gada 28.decembra noteikumos Nr.1219 „Noteikumi par patērētāja kreditēšanu”**

Izdoti saskaņā ar Patērētāju tiesību aizsardzības likuma
8.panta ceturto daļu un Reklāmas likuma 7.panta otro daļu

Izdarīt Ministru kabineta 2010.gada 28.decembra noteikumos Nr.1219 „Noteikumi par patērētāja kreditēšanu” (Latvijas Vēstnesis, 2011, 2.nr., 2012, 110.nr.) šādus grozījumus:

1. Izteikt noteikumu 3.7.punktu šādā redakcijā:

„3.7. kreditēšanas līgumiem, ar kuriem saskaņā kredīts tiek piešķirts, nemaksājot procentu likmi un citus papildu maksājumus, izņemot šo noteikumu 11. un 111. punktu prasības.”

2. Izteikt noteikumu 11.punktu šādā redakcijā:

„11. Reklāmā, kurā piedāvā iespēju kreditēt patērētāju, aizliegts:

11.1. veicināt bezatbildīgu aizņemšanos. Par reklāmu, kas veicina bezatbildīgu aizņemšanos jebkurā gadījumā uzskatāma reklāma, kas:

11.1.1. aicina patērētāju saņemt kredītu nepārdomāti vai neizvērtējot tā nepieciešamību;

11.1.2. aicina saņemt kredītu neatkarīgi no patērētāja finanšu stāvokļa;

11.1.3. rada vai var radīt iespaidu, ka kredīta saņemšana ir bez riska;

11.1.4. rada vai var radīt iespaidu, ka kredīts ir piemērotākais veids kā atrisināt finansiālās problēmas;

11.1.5. ietekmē vai var ietekmēt patērētāja lēmumu par kredīta līguma noslēgšanu, papildus piedāvājot iegūt preces vai saņemt pakalpojumus, vai citas priekšrocības, ja tām nav tiešas saistības ar kredīta izmantošanu, vai to saņemšanai ir vai var būt būtiska nozīme patērētāja lēmuma pieņemšanai par kredīta līguma noslēgšanu.

11.2. sniegt informāciju par iespēju saņemt kredītu personām ar negatīvu kredītvēsturi.”

3. Papildināt noteikumus ar 11.1punktu šādā redakcijā:

„111. Nosakot, vai reklāma veicina bezatbildīgu aizņemšanos, ņem vērā reklāmas kopējo saturu un tās pasniegšanas veidu, noformējumu un informāciju, kas reklāmā sniegta par kreditēšanas pakalpojumu un palīdz patērētājam pieņemt ekonomiski pamatotu lēmumu.”

Ministru prezidents V.Dombrovskis

Ekonomikas ministrs D.Pavļuts

**Iesniedzējs:**

Ekonomikas ministrs D.Pavļuts

Vīza: Valsts sekretārs pienākumu izpildītājs-

valsts sekretāra vietnieks - A.Liepiņš

13.06.2013. 12:30

280

D.Brūklītis,

67013 274; Didzis.Bruklitis@em.gov.lv